《贺新郎 过废园》
清代·万锦雯

四壁堆荒瓦。是当年、遗基剩址，凌云之厦。一自风流销散后，无凌诗坛酒社。

但景物、依然潇洒。短白长红新刺眼，问野花、烂熳谁栽者。

人不到，自开谢。唾壶敲缺悲歌罢。叹人间、繁华能几，真如传舍。

多少王侯罗第宅，尽入渔樵闲话。算只有、青山非借。

我欲支颐看爽气，又日之久，夕矣牛羊下。空徙倚，意难写。

作者简介：万锦雯，字云绂。宜兴人。顺治十二年进士，官中书舍人。